
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 521 

29 Απριλίου 2002 

ΠΕΡΙΕΧΟΜΕΝΑ ΔΙΟΡΘΩΣΕΙΣ ΣΦΑΛΜΑΤΩΝ 


ΑΠΟΦΑΣΕΙΣ 

Τροποποίηση της ΔΙΔΚ/Φ.37/24331/16.11.1999 από¬ 
φασης του Υπουρ. Εσωτερικών, Δημόσιας Διοίκη¬ 


σης και Αποκέντρωσης. 1 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Εταιρειών 
Τσιμέντων για το έτος 2002. 2 


Αύξηση για το έτος 2002 των καταβαλλόμενων συντά¬ 
ξεων του Ταμείου Επικουρικής Ασφάλισης Ασφαλι¬ 
στών και Προσωπικού Ασφαλιστικών Επιχειρήσεων. 3 
Αύξηση των καταβαλλόμενων συντάξεων του Ταμείου 
Επικουρικής Ασφάλισης Αρτοποιών για το έτος 

2002. 4 

Συγκρότηση της Ειδικής Επιτροπής κατάρτισης κατα¬ 
λόγου συνταγογραφημένων ιδιοσκευασμάτων για 
το Δημόσιο και όλους τους φορείς και κλάδους 
ασφάλισης ασθένειας, ανεξάρτητα από την ονομα¬ 
σία και τη νομική τους μορφή καθώς και όλους τους 
δικαιούχους περίθαλψης "οικονομικά αδυνάτου και 


ανασφαλίστου". 5 

Συγκρότηση Ομάδας Διοίκησης Έργου για την Ελλη¬ 
νική Προεδρία στην Ευρωπαϊκή Ένωση. 6 


ΤροποποίησητηςΔΥ1δ/1577/2.10.2000 (Φ.Ε.Κ. 1240/ 
11.10.2000 τ.Β') απόφασης, που αφορά "Συγκρό¬ 
τηση Συμβουλίου Κρίσης και Επιλογής Ιατρικού 
και Οδοντιατρικού Προσωπικού Νοσηλευτικών 
Ιδρυμάτων (Σ.Κ.Ε.Ι.Ο.Π.Ν.Ι.) για την ατομική κρί¬ 
ση, την ανανέωση της θητείας, τη μονιμοποίηση 
και την εξέλιξη των υπηρετούντων γιατρών του 
Ε.Σ.Υ. στο Πανεπιστημιακό Γενικό Νοσ/μείο Λάρι¬ 


σας. 7 

Τροποποίηση της Υ10α/οικ. 36870/10.4.2002 Υπουργι¬ 
κής Απόφασης. 8 

Σύσταση Ομάδας Διοίκησης Έργου για το συντονισμό 
της δράσης και την παροχή επιστημονικών κατευ¬ 
θύνσεων προς τα τοπικά Συμβούλια Πρόληψης 

Εγκληματικότητας (Σ.Π.Ε.). 9 

Έναρξη λειτουργίας 6ης Ειδικής Μονάδας Αντιμετώ¬ 
πισης Καταστροφών (Ε. Μ. Α.Κ.). 10 

Έναρξη λειτουργίας 7ης Ειδικής Μονάδας Αντιμετώ¬ 
πισης Καταστροφών (Ε.Μ.Α.Κ.). 11 


Διόρθωση σφαλμάτων στη Φ.37732/25910/01/5.3.2002 
απόφαση του Υφυπουργού Εσωτερικών, Δημόσιας 
Διοίκησης και Αποκέντρωσης. 12 


ΑΠΟΦΑΣΕΙ Σ 

Αριθ. 16247 (1) 

Τροποποίηση της ΔΙΔΚ/Φ.37/24331/16.11.1999 απόφα¬ 
σης του Υπουρ. Εσωτερικών, Δημόσιας Διοίκησης και 
Αποκέντρωσης. 

Ο ΥΠΟΥΡΓΟΣ ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη: 

1. Τις διατάξεις 

α) του Ν. 1558/1985 (ΦΕΚ 137 Α') "Κυβέρνηση και Κυ¬ 
βερνητικά Όργανα". 

β) του άρθρου 18παρ. 18του Ν. 2503/1997 (ΦΕΚ107Α') 
"Διοίκηση, Οργάνωση, Στελέχωσητης Περιφέρειας, ρύθ¬ 
μιση θεμάτων για την Τοπική Αυτοδιοίκηση και άλλες δια¬ 
τάξεις". 

γ)του Ν. 2690/1999 (ΦΕΚ45 Α') "Κύρωσητου ΚώδικαΔι- 
οικητικής Διαδικασίας και άλλες διατάξεις". 

δ) του άρθρου 22 παρ. 3 του Ν. 2362/1995 (ΦΕΚ 247 Α') 
"Περί Δημοσίου Λογιστικού, ελέγχου των δαπανών του 
Κράτους και άλλες διατάξεις". 

ε) του άρθρου 27του Ν. 2081/1992 (ΦΕΚ 154 Α') "Περιο¬ 
ρισμοί και βελτίωση της αποτελεσματικότητας των κρατι¬ 
κών δαπανών και άλλες διατάξεις", με το οποίο προστέθη¬ 
κε άρθρο 29 Α στο νόμο 1558/1985 όπως τελικά αντικατα- 
στάθηκε με το άρθρο 1 του Ν. 2469/1997 (ΦΕΚ 38 Α'). 

στ) του π.δ. 373/1995 (ΦΕΚ 201 Α') "Συγχώνευση των 
Υπουργείων Προεδρίας της Κυβέρνησης και Εσωτερι¬ 
κών, στο Υπουργείο Εσωτερικών, Δημόσιας Διοίκησης και 
Αποκέντρωσης και καθορισμός των αρμοδιοτήτων του" 

ζ) του π.δ. 49/1988 (ΦΕΚ 18 Α') "Οργανισμός του Υπουρ¬ 
γείου Εσωτερικών", όπως ισχύει σήμερα. 

2. Την αριθμ. ΔΙΔΚ/Φ.37/24331/16.11.1999 (ΦΕΚ 2076 
Β') υπουργική απόφαση "Σύσταση Συμβουλίου Πληροφο¬ 
ρικής στο Υπουργείο Εσωτερικών, Δημόσιας Διοίκησης 
και Αποκέντρωσης". 

3. Το γεγονός ότι από τις διατάξεις της παρούσας δεν 
προκαλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Αντικαθιστούμε την περίπτωση (α) του άρθρου 5 της 
ΔΙΔΚ/Φ.37/24331/16.11.1999 (ΦΕΚ 2076 Β') υπουργικής 
απόφασης ως εξής: 

"α) Το Γενικό Γραμματέα του Υπουργείου Εσωτερικών, 
Δημόσιας Διοίκησης και Αποκέντρωσης, ως Πρόεδρο 11 . 

Κατά τα λοιπά ισχύει η ΔΙΔΚ/Φ.37/24331/ 16.11.1999 
(ΦΕΚ 2076 Β') υπουργική απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 17 Απριλίου 2002 

Ο ΥΠΟΥΡΓΟΣ 

ΚΩΣΤΑΣ ΣΚΑΝΔΑΛΙΔΗΣ 
-♦- 

Αριθ.Φ. 109/339 (2) 

Αύξηση των καταβαλλόμενων συντάξεων του Ταμείου 
Επικουρικής Ασφάλισης Προσωπικού Εταιρειών Τσι¬ 
μέντων για το έτος 2002. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τιςδιατάξειςτου άρθ. 66παρ. 2του Ν. 2084/1992 (Α' 
165) "Αναμόρφωση της Κοινωνικής Ασφάλισης και άλλες 
διατάξεις". 

2. Τις διατάξεις των άρθρων 23 παρ. 1 και24παρ. ΙτουΝ. 
1558/1985 (Α' 137) "Κυβέρνηση και Κυβερνητικά Όργανα". 

3. Τις διατάξεις του άρθρου 15 του Π.Δ. 213/1992 (Α' 
102) Οργανισμός της Γενικής Γραμματείας Κοινωνικών 
Ασφαλίσεων" και του Π.Δ. 372/1995 (Α' 201) "Μεταφορά 
της Γενικής Γραμματείας Κοινωνικών Ασφαλίσεων από το 
Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας". 

4. Τις διατάξεις του άρθρου 29 Α’ του Ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27 του Ν. 2081/1992 (Α' 154) και αντικαταστάθηκαν με τις 
διατάξειςτου άρθρου 1 του Ν. 2469/1997 (Α'38) "Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις". 

5. Τις διατάξεις του άρθ. 30 του Ν. 1027/1980 (Α' 49), 
όπως έχει αντικατασταθεί με το άρθ. 7 του Ν. 1275/1982 
(Α' 100) και συμπληρώθηκε με τις διατάξεις του άρθ. 43 
του Ν. 1469/1984 (Α' 111) "Ασφάλιση ομογενών, τροπο¬ 
ποίηση και συμπλήρωση διατάξεων της νομοθεσίας του 
Ι.Κ.Α. και ρύθμιση διαφόρων ασφαλιστικών θεμάτων". 

6. Την 80088/31.10.2001 (Β' 1485) κοινή απόφαση του 
Πρωθυπουργού και του Υπουργού Εργασίας και Κοινωνι¬ 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας, με το οποίο έχει καθορισθεί το ποσοστό 
αύξησης των συντάξεων για το τρέχον έτος. 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Προσωπικού Εταιρειών Τσι¬ 
μέντων που λήφθηκε στην 8η/27.2.2002 συνεδρίασή του. 

9. Την από 27.3.2002 οικονομική έκθεση της Δ/νσης 
Αναλογιστικών Μελετώντης Γ ενικής Γ ραμματείας Κοινω¬ 
νικών Ασφαλίσεων. 


10. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του 
ανωτέρω Ταμείου, η οποία κατά το τρέχον έτος υπολογί¬ 
ζεται να ανέλθει στο ύψος των 358.550 ευρώ και θα καλυ¬ 
φθεί από τις πιστώσεις των ΚΑΕ 0629,0636 και 0637, απο¬ 
φασίζουμε: 

1. Οι καταβαλλόμενες από το Ταμείο Επικουρικής 
Ασφάλισης Προσωπικού Εταιρειών Τσιμέντων συντάξεις 
στους συνταξιούχους του των οποίων το συνταξιοδοτικό 
δικαίωμα εμπίπτει στο μέχρι 31.12.2001 χρονικό διάστη¬ 
μα, αυξάνονται από 1.1.2002 ως εξής: 

Για το τμήμα σύνταξης έως 400,01 ευρώ, ποσοστό αύ¬ 
ξησης 3,5 %. 

Γιατο τμήμα σύνταξης από 400,01 ευρώ έως 620 ευρώ, 
ποσοστό αύξησης 1,5 %. 

Στα ανωτέρω ποσοστά αυξήσεων περιλαμβάνεται και 
το διορθωτικό ποσοστό έτους 2001. 

2. Τα κατώτατα όρια σύνταξης του Ταμείου, ανεξάρτη¬ 
τα από το χρόνο συνταξιοδότησης, διαμορφώνονται από 
1.1.2002 ως εξής: 

α) Για συντάξεις λόγω γήρατος και αναπηρίας σε 
144,00 ευρώ και 

β) Για συντάξεις λόγω θανάτου σε 128,00 ευρώ. 

Τα κατώτατα αυτά όρια δεν ισχύουν σε κάθε περίπτωση 
που χορηγείται μειωμένη σύνταξη, σύμφωνα με τις δια¬ 
τάξεις της παρ. 3 του άρθ. 51 και της παρ. 2 του άρθ. 54 
του Ν. 2084/1992, όπως επίσης και με τις διατάξεις της 
παρ. 9του άρθ. 47του Ν. 2084/1992, σε συνδυασμό με τις 
διατάξειςτου άρθ. 53του ιδίου νόμου. 

Κατάτον υπολογισμό των ανωτέρω αυξήσεων, δενλαμ- 
βάνονται υπόψη τα διάφορα επιδόματα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ.Φ. 116/354 (3) 

Αύξηση για το έτος 2002 των καταβαλλόμενων συντάξε¬ 
ων του Ταμείου Επικουρικής Ασφάλισης Ασφαλιστών 
και Προσωπικού Ασφαλιστικών Επιχειρήσεων. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 66του Ν. 2084/1992 (Α' 165) 
"Αναμόρφωση της Κοινωνικής Ασφάλισης και άλλες δια¬ 
τάξεις". 

2. Τις διατάξεις των άρθρων 23 παρ. 1 εδ. ιε', 26 παρ. 1 
και 27 παρ. 1 περ. δ'του Ν. 1558/1985 "Κυβέρνηση και Κυ¬ 
βερνητικά Όργανα" (Α' 137). 

3. Τις διατάξειςτου Π.Δ. 213/1992 (Α' 102) "Οργανισμός 
της Γ ενικής Γ ραμματείας Κοινωνικών Ασφαλίσεων" και του 
Π.Δ. 372/1995 (Α' 201) "Μεταφοράτης Γενικής Γ ραμματείας 
Κοινωνικών Ασφαλίσεων από το Υπουργείο Υγείας, Πρόνοι¬ 
ας και Κοινωνικών Ασφαλίσεων στο Υπουργείο Εργασίας". 

4. Τις διατάξεις του άρθρου 29 Α'του Ν. 1558/1985 (Α' 
137), όπως συμπληρώθηκαν με τις διατάξεις του άρθρου 
27 του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α' 38) "Περιο¬ 
ρισμός της αποτελεσματικότητας των κρατικών δαπανών 
και άλλες διατάξεις". 

5. Τις διατάξεις του άρθρου 30 του Ν. 1027/1980 (Α'49), 
όπως αντικαταστάθηκε με το άρθρο 7 του Ν. 1275/1982 
(Α' 100) και συμπληρώθηκε με τις διατάξεις του άρθρου 
43 του Ν. 1469/1984 (Α' 111) "Ασφάλιση ομογενών, τρο¬ 
ποποίηση και συμπλήρωση διατάξεων της νομοθεσίας 
του Ι.Κ.Α. και ρύθμιση διαφόρων ασφαλιστικών θεμάτων". 

6. Την οικ. 80088/31.10.2001 (Β' 1485) κοινή απόφαση 
του Πρωθυπουργού και του Υπουργού Εργασίας και Κοι¬ 
νωνικών Ασφαλίσεων "Ανάθεση αρμοδιοτήτων στους 
Υφυπουργούς Εργασίας και Κοινωνικών Ασφαλίσεων". 

7. Το υπ’ αριθ. 3425/25/1.2.2002 έγγραφο του Υπουρ¬ 
γείου Εθνικής Οικονομίας με το οποίο καθορίστηκαν τα 
ποσοστά αυξήσεων των συντάξεων τρέχοντος έτους. 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Ασφαλιστών και Προσωπικού 
Ασφαλιστικών Επιχειρήσεων που λήφθηκε στην υπ’ αριθ. 
2866/11/19.2.2002 συνεδρίασή του. 

9. Την υπ’ αριθ. 36/28.3.2002 οικονομική έκθεση της 
Δ/νσης Αναλογιστικών Μελετώντης Γ ενικής Γ ραμματείας 
Κοινωνικών Ασφαλίσεων. 

10. Το γεγονός ότι από τις διατάξεις της απόφασης αυ¬ 
τής προκαλείται επιβάρυνση του προϋπολογισμού του εν 
λόγω Ταμείου, η οποία κατά το τρέχον έτος υπολογίζεται 
να ανέλθει στο ύψος των 480.000 ευρώ περίπου και θα κα¬ 
λυφθεί από τις πιστώσεις των ΚΑΕ 0629, 0636 και 0637, 
αποφασίζουμε: 

Οι καταβαλλόμενες από το Ταμείο Επικουρικής Ασφάλι¬ 
σης Ασφαλιστών και Προσωπικού Ασφαλιστικών Επιχει¬ 
ρήσεων συντάξεις στους συνταξιούχους του, των οποίων 
το συνταξιοδοτικό δικαίωμα εμπίπτει στο μέχρι 31.12.2001 
χρονικό διάστημα, αυξάνονται από 1.1.2002 ως εξής: 

Για το τμήμα σύνταξης έως 400,01 ευρώ, ποσοστό αύ¬ 
ξησης 3,5 %. 

Γ ια το τμήμα σύνταξης από 400,01 ευρώ έως 620 ευρώ, 
ποσοστό αύξησης 1,5 %. 

Γ ια το τμήμα σύνταξης από 620,01 ευρώ έως 910 ευρώ, 
ποσοστό αύξησης 0,75 %. 

Γιατοτμήμα σύνταξης από910,01ευρώκαι άνω, δεν θα 
δοθεί αύξηση. 

Στα ποσά αυτά συμπεριλαμβάνεται και το διορθωτικό 
ποσό έτους 2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. Φ. 134/385 (4) 

Αύξηση των καταβαλλόμενων συντάξεων του Ταμείου Επι¬ 
κουρικής Ασφάλισης Αρτοποιών για το έτος 2002. 

Ο ΥΦΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 2 του άρθρου 66 του Ν. 2084/ 
1992 (Α' 165) σε συνδυασμό με τις διατάξεις της παρ. 6 
του άρθρου 8του Ν. 2335/1995. 

2. Τις διατάξεις των άρθρων 23 παρ. 1 στοιχ. ιε και 24 
παρ. 1 του Ν. 1558/1985 (Α' 137) "Κυβέρνηση και Κυβερ¬ 
νητικά Όργανα". 

3. Τις διατάξεις του άρθρου 15του Π.Δ/τος 213/1992 (Α' 
102) "Οργανισμός της Γενικής Γραμματείας Κοινωνικών 
Ασφαλίσεων" και του Π.Δ. 372/1995 (Α' 201) "Μεταφορά 
της Γ ενικής Γ ραμματείας Κοινωνικών Ασφαλίσεων από το 


Υπουργείο Υγείας, Πρόνοιας και Κοινωνικών Ασφαλίσεων 
στο Υπουργείο Εργασίας". 

4. Τις διατάξεις του άρθρου 29 Α'του Ν. 1558/1985 (Α' 
137) όπως προστέθηκαν με τις διατάξεις του άρθρου 27 
του Ν. 2081/1992 (Α' 154) και αντικαταστάθηκαν με τις 
διατάξεις του άρθρου 1 του Ν. 2469/1997 (Α' 38) "Περιο¬ 
ρισμός και βελτίωση της αποτελεσματικότητας των κρα¬ 
τικών δαπανών και άλλες διατάξεις". 

5. Τις διατάξεις του άρθρου 7 του Ν. 1275/1982 (Α' 100) 
"Αύξηση των συντάξεων ΤΕΒΕ, ΤΑΕ, ΤΣΑ και Ταμείου 
Ασφαλίσεως Επιχειρηματιών Κινηματογράφου". 

6. Την 80088/31.10.2001 (Β' 1485) Κοινή Απόφαση του 
Πρωθυπουργού και του Υπουργού Εργασίας και Κοινονι- 
κών Ασφαλίσεων "Ανάθεση αρμοδιοτήτων στους Υφυ¬ 
πουργούς Εργασίας και Κοινωνικών Ασφαλίσεων". 

7. Το 3425/25/1.2.2002 έγγραφο του Υπουργείου Εθνι¬ 
κής Οικονομίας "Αύξηση των συντάξεων και εφάπαξ πα¬ 
ροχών για το έτος 2002". 

8. Την απόφαση του Διοικητικού Συμβουλίου του Ταμεί¬ 
ου Επικουρικής Ασφάλισης Αρτοποιών, που διατυπώθηκε 
στην 8/28.2.2002 συνεδρίασή του. 

9. Την 40/5.4.2002 οικονομική έκθεση της Δ/νσης Ανα- 
λογιστικών Μελετώντης Γ.Γ.Κ.Α. 

10. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του προϋπολογισμού 
του Ταμείου Επικουρικής Ασφάλισης Αρτοποιών, ύψους 
159.000 ευρώ περίπου κατά το τρέχον έτος, για την οποία 
έχει εγγράφει πίστωση στον Κ.Α.Ε. 0621 του προϋπολογι¬ 
σμού οικονομικού έτους 2002 του Ταμείου. Η δαπάνη ως 
προς τα επόμενα έτη, θα βαρύνει τον αντίστοιχο κωδικό 
εκάστου προϋπολογισμού, αποφασίζουμε: 

1. Οι καταβαλλόμενες συντάξεις από το Ταμείο Επικου¬ 
ρικής Ασφάλισης Αρτοποιών προς τους συνταξιούχους 
του, των οποίωντο συνταξιοδοτικό δικαίωμα εμπίπτει στο 
μέχρι 31.12.2001 χρονικό διάστημα, αυξάνονται κατά πο¬ 
σοστό 3,5%, υπολογιζόμενου επί του ποσού αυτών όπως 
είχε διαμορφωθεί την 31.12.2001. 

2. Τα κατώτατα όρια συντάξεων ανεξαρτήτως χρόνου 
έναρξης συνταξιοδότησης, ορίζονται από 1.1.2002 στο ποσό 
των 101,83 ευρώ για συντάξεις λόγω γήρατος και αναπηρίας 
και στο ποσό των 81,46 ευρώ για συντάξεις λόγω θανάτου. 

3. Το ανώτατο όριο σύνταξης από 1.1.2002 ορίζεται στο 
ποσό των 313,20 ευρώ. 

Η απόφαση αυτή να δημοσιευθεί στην Εφημερίδα της 
Κυβέρνησεως. 

Αθήνα, 16 Απριλίου 2002 

Ο ΥΦΥΠΟΥΡΓΟΣ 

ΡΟΒΕΡΤΟΣ ΣΠΥΡΟΠΟΥΛΟΣ 
-♦- 

Αριθ. ΔΥ1 δ/οικ. 39606 (5) 

Συγκρότηση της Ειδικής Επιτροπής κατάρτισης καταλό¬ 
γου συνταγογραφημένων ιδιοσκευασμάτων για το Δη¬ 
μόσιο και όλους τους φορείς και κλάδους ασφάλισης 
ασθένειας, ανεξάρτητα απάτην ονομασία και τη νομι¬ 
κή τους μορφή καθώς και όλους τους δικαιούχους πε¬ 
ρίθαλψης "οικονομικά αδυνάτου και ανασφαλίστου". 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ - 
ΥΓΕΙΑΣ ΚΑΙ ΠΡΟΝΟΙΑΣ - ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 23 του Ν. 27437/1999 "Με- 

ταμοσχεύσεις ανθρωπίνων ιστών και οργάνων και άλλες 
διατάξεις" (ΦΕΚ 174/27.8.1999 τ.Α'.). 

2. Τις διατάξεις της παρ. Γ του άρθρου 12 του Ν. 2955/ 
2001 "Προμήθειες Νοσοκομείων και λοιπών μονάδων 
υγείας των Πε.Σ.Υ. και άλλες διατάξεις" (ΦΕΚ 256/ 
2.11.2001/τ.Α'.), αποφασίζουμε: 

1. Συγκροτούμε την Ειδική Επιτροπή κατάρτισης Κατα¬ 
λόγου Συνταγογραφημενών Ιδιοσκευασμάτων για το Δη¬ 
μόσιο και όλους τους φορείς και κλάδους ασφάλισης 
ασθένειας, ανεξάρτητα από την ονομασία και τη νομική 
τους μορφή καθώς και όλους τους δικαιούχους περίθαλ¬ 
ψης "οικονομικά αδυνάτου και ανασφαλίστου" και διορί¬ 
ζουμε μέλη αυτής τα κατωτέρω πρόσωπα: 

α. Παπαδοπούλου - Νταϊφώτη Ζωή, αναπληρώτρια Κα- 
θηγήτρια Φαρμακολογίας Πανεπιστημίου Αθηνών, με 
αναπληρωτή της τον Κουρουνάκη Παναγιώτη, Καθηγητή 

β. Ζη Βασίλειο, Αναπληρωτή Καθηγητή Νευρολογίας 
Πανεπιστημίου Αθηνών, με αναπληρωτή του τον Φαινέκο 
Κωνσταντίνο, Δ/ντή Ενδοκρινολογικού Τμήματος του 
Περ. Γεν. Νοσ. "ΕΡΥΘΡΟΣ ΣΤΑΥΡΟΣ". 

γ. Μανέτα Στυλιανό, Δ/ντή Παθολογικής Κλινικής Ν.Γ.Ν. 
Ελευσίνας "ΘΡΙΑΣΙΟ", με αναπληρωτή του τον Γαλανάκη 
Νέαρχο, Δ/ντή Παθολογικής Κλινικής Ν.Γ.Ν. Νίκαιας "ΑΓ. 
ΠΑΝΤΕΛΕΗΜΩΝ". 

δ. Βαρσαμή Ευστράτιο, Δ/ντή Παθολογικής Κλινικής 
Π.Γ.Ν. Ν. Ιωνίας "ΑΓ. ΟΛΓΑ" με αναπληρωτή του την Ευ- 
φραιμίδου Άννα, Δ/ντρια Ογκολογικού Τμήματος του Νο¬ 
σοκομείου "ΑΓΙΟΣ ΣΑΒΒΑΣ". 

ε. Βαφειάδου Ειρήνη, αναπληρώτρια Καθηγήτρια Πα¬ 
θολογίας Πανεπιστημίου Αθηνών, με αναπληρωτή της 
τον Μαυρικάκη Μύρωνα, αναπληρωτή Καθηγητή Παθο- 
λογίας-Ρευματολογίαςτου Πανεπιστημίου Αθηνών. 

στ. Τροβά Αλέξανδρο-Στέφανο, Ιατρό, προτεινόμενο 
από το Ι.Κ.Α. μεαναπληρώτριάτουτην Λίτσα Παναγιώτα, 
Φαρμακοποιό, ομοίως. 

ζ. Γεωργιάδου Γεωργία, Φαρμακοποιό, προτεινόμενη 
από τον Ο.Γ.Α. με αναπληρώτριά της την Λαζαροπούλου 
Στυλιανή, ομοίως. 

η. Αυγερινό Μιχαήλ, υπάλληλο Ε.Ο.Φ., κλάδου ΠΕ Φαρ¬ 
μακοποιών, προτεινόμενο από τον Ε.Ο.Φ., με αναπληρώ- 
τριάτου την Μαλαβέτα Κωνσταντίνα, ομοίως. 

θ. Βούλγαρη-Βαρδοπούλου Τιμοθέα, Φαρμακοποιό 
Π.Γ.Ν. Αθηνών "ΚΟΡΓΙΑΛΕΝΕΙΟ-ΜΠΕΝΑΚΕΙΟ", με ανα¬ 
πληρωτή της τον Καρίνια Γεώργιο, Φαρμακοποιό Π.Γ.Ν. 
Παίδων Αθηνών "ΑΓ. ΣΟΦΙΑ". 

2. Πρόεδρο της Επιτροπής ορίζουμε την Παπαδοπού- 
λου-Νταϊφώτη Ζωή. 

3. Έργο της Ειδικής Επιτροπής είναι η αναθεώρηση του 
Καταλόγου Συνταγογραφούμενων Ιδιοσκευασμάτων για 
το Δημόσιο και όλους τους φορείς και κλάδους ασφάλι¬ 
σης ασθένειας, με αντικειμενικά κριτήρια, όπως η αποδε¬ 
δειγμένη θεραπευτική αποτελεσματικότητά τους, η ανε¬ 
κτικότητα και η ασφάλεια, το μέσο κόστος ημερήσιας θε¬ 
ραπείας, η χορήγησή τους από τις κοινωνικές ασφαλίσεις 
άλλων χωρών και κάθε άλλο ενδεδειγμένο κριτήριο κατά 
την κρίση της επιτροπής που ανακοινώνει στους ενδιαφε¬ 
ρομένους. Η επιτροπή δύναται, κατά την κρίση της, να 
αναθέτει σε ειδικούς εισηγητές ή σε ειδικές εισηγητικές 
επιτροπές τη μελέτη θεμάτων της αρμοδιότητάςτης, πε- 
ριλαμβανομένων και φαρμακοοικονομικών μελετών. 

4. Στα μέλη και τους γραμματείς της Επιτροπής θα κα¬ 
ταβληθεί αποζημίωση κατά συνεδρίαση, η οποία θα κα¬ 
θοριστεί με κοινή απόφαση των Υπουργών Οικονομικών, 
Εργασίας και Κοιν. Ασφαλίσεων και Υγείας και Πρόνοιας, 


σύμφωνα με τα αναφερόμενα στην παρ. 4 του άρθρου 23 
του Ν. 2737/1999. 

5. Η Επιτροπή υποστηρίζεται από Γραμματεία, η οποία 
εδρεύει στον Ε.Ο.Φ. και αποτελείται από τους: 

α. Μετζιδάκη Γεωργία, υπάλληλο του Ε.Ο.Φ., του κλά¬ 
δου ΠΕ Φαρμακοποιών. 

β. Καφετζόπουλο Ευάγγελο, υπάλληλο του Υπουργείου 
Υγείας και Πρόνοιας, κλάδου ΠΕ ιατρών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

ΟΙ ΥΠΟΥΡΓΟΙ 

ΕΡΓΑΣΙΑΣ 

ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ ΥΓΕΙΑΣ ΚΑΙ ΠΡΟΝΟΙΑΣ 

ΔΗΜΗΤΡΗΣ ΡΕΠΠΑΣ ΑΛ. ΠΑΠΑΔΟΠΟΥΛΟΣ 

ΕΜΠΟΡΙΚΗΣ ΝΑΥΤΙΛΙΑΣ 

Γ. ΑΝΩΜΕΡΙΤΗΣ 

-Φ- 

Αριθ. ΔΥ1 δ/οικ. 39573 (6) 

Συγκρότηση Ομάδας Διοίκησης Έργου για την Ελληνική 
Προεδρία στην Ευρωπαϊκή Ένωση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξεις: 

α. του άρθρου 18 παρ. 18 του Ν. 2503/1997 (Φ.Ε.Κ. 
107/τ.Α/30.5.97) "Διοίκηση, Οργάνωση στελέχωση της 
Περιφέρειας, ρύθμιση θεμάτων για την τοπική αυτοδιοί¬ 
κηση και άλλες διατάξεις". 

β. του άρθρου 40 του Ν. 849/1978 (ΦΕΚ 232/τ,Α/ 
22.12.78) "Περί παροχής κινήτρων για την ενίσχυση της 
περιφερειακής και οικονομικής αναπτύξεως της χώρας". 

γ. του άρθρου 22 του Ν. 2362/1995 (ΦΕΚ 247/τ.Α/ 
27.11.95) "Περί Δημοσίου Λογιστικού, Ελέγχου των δαπα¬ 
νών του Κράτους και άλλες διατάξεις". 

δ. του άρθρου 27 του Ν. 2081/1992 (ΦΕΚ 154/τ.Α/1992) 
με το οποίο προστέθηκε άρθρο 29Α στο Ν. 1558/1985 
(ΦΕΚ 137/τ.Α/1985) όπως τελικά αντικαταστάθηκε με το 
άρθρο 1 του Ν. 2469/1997 (ΦΕΚ 38/τ.Α/14.3.97) "Περιορι¬ 
σμός και βελτίωση της αποτελεσματικότητας των κρατι¬ 
κών δαπανών και άλλες διατάξεις". 

2. Το γεγονός ότι, εν όψει της επερχόμενης Ελληνικής 
Προεδρίας στην Ευρωπαϊκή Ένωση, το α' εξάμηνο του 
2003 καιδεδομένωντωνστενώνχρονικώνπεριθωρίων, κρί- 
νεται σκόπιμη για την επιτυχημένη οργάνωση και διενέρ¬ 
γειά της, η κατ’εξουσιοδότηση της παρ. 18 του άρθρου 18 
του Ν. 2503/97, σύσταση και λειτουργία στο Υπουργείο 
Υγείας και Πρόνοιας, Ομάδας Διοίκησης Έργου (ΟΔΕ). 

3. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού, καθ όσον η σχετική δαπάνη θα προκύ- 
ψει με τον καθορισμό της αμοιβής ή αποζημίωσης που θα 
γίνει με την έκδοση της προβλεπόμενης στο τελευταίο 
εδάφιο της παρ. 18του άρθρου 18του Ν. 2503/1997 κοι¬ 
νής υπουργικής απόφασης, αποφασίζουμε: 

I. Συγκροτούμε στο Υπουργείο Υγείας και Πρόνοιας, 
Ομάδα Διοίκησης Έργου (ΟΔΕ) για την υποστήριξη της 
Διεύθυνσης Διεθνών Σχέσεων του Υπουργείου, με στόχο 
την επιτυχή άσκηση της Προεδρίας στην Ευρωπαϊκή 
Ένωση στον τομέα της Υγείας και της Πρόνοιας. 

Η Ομάδα Διοίκησης Έργου αποτελείται από έμπειρα στε¬ 
λέχη δημοσίων υπηρεσιών και φορέων του Δημοσίου το¬ 
μέα, ενενεργείαή μη, εμπειρογνώμονες του δημοσίου και 
ιδιωτικού τομέα που μπορούν λόγω ειδικών γνώσεων επι¬ 
στημονικής κατάρτισης και πείρας και ο αριθμός των με¬ 
λών της δεν επιτρέπεται να υπερβαίνει τα έντεκα (11) μέλη. 

II. Πρόεδρος της Ομάδας Διοίκησης Έργου ορίζεται 
ένα έκτων μελών της Ομάδας, με ειδική γνώση και εμπει¬ 
ρία στην εκτέλεση παρομοίου έργου. 

Την γραμματειακή στήριξη της Ομάδας αναλαμβάνει 
μονομελής γραμματεία. 

VI. Η Ομάδα συνεδριάζει εντός και εκτός ωρών εργα¬ 
σίας των δημοσίων υπηρεσιών σε κτίριο του Υπουργείου 
Υγείας και Πρόνοιας και δύναται να λειτουργήσει και σε 
κλιμάκια που ορίζονται από τον Πρόεδρο της Ομάδας τα 
οποία εκτελούν το έργο τους εντός και εκτός ωραρίου 
υπηρεσίας των δημοσίων υπηρεσιών. 

V. Ειδικότερα το έργο της Ομάδας συνίσταται στην υπο¬ 
στήριξη της Διεύθυνσης Διεθνών Σχέσεων του Υπουργεί¬ 
ου, με στόχο την επιτυχή άσκηση της Προεδρίας στην Ευ¬ 
ρωπαϊκή Ένωση στον τομέα της Υγείας και της Πρόνοιας. 
Ο ρόλος της ανωτέρω Ομάδας θα πρέπει να επικεντρωθεί: 

α) στο συντονισμό και τη χάραξη κατευθυντηρίωνγραμ- 
μών. 

β) στην παρακολούθηση και έλεγχο της υλοποίησης 
των ειλημμένων αποφάσεων. 

Αναλυτικότερα η ΟΔΕ θα εισηγείται: 
α) τις αναγκαίες ενέργειες για τη διοργάνωση των συνα- 
ντήσεωντων ομάδων και επιτροπώντης Ευρωπαϊκής Ένω¬ 
σης που θα λάβουν χώρα στην Ελλάδα και τα πλαίσια συ¬ 
γκεκριμένου χρονοδιαγράμματος για την υλοποίησή τους. 

β) για τις πρωτοβουλίες που θα μπορούσαν να αναλη- 
φθούν από το Υπουργείο στους τομείς της αρμοδιότητάς 
του, κατά την διάρκεια της Ελληνικής Προεδρίας και για 
τις αναγκαίες ενέργειες για την προώθησή τους. 

Πέραν των ανωτέρω θα είναι δυνατό να ανατίθεται στα μέ¬ 
λη της ΟΔΕ η ευθύνη της παρακολούθησης και διεκπεραίω¬ 
σης ενός συνόλου ενεργειών αναγκαίων για την υλοποίηση 
των προαναφερθεισών συναντήσεων και πρωτοβουλιών. 

IV. Η εν λόγω Ομάδα Διοίκησης Έργου προβλέπεται να 
ολοκληρώσει το έργο της μέχρι τις 30.7.2003. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 16 Απριλίου 2002 

οι ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΥΓΕΙΑΣ ΚΑΙ ΠΡΟΝΟΙΑΣ 

Κ. ΣΚΑΝΔΑΛΙΔΗΣ ΑΛ. ΠΑΠΑΔΟΠΟΥΛΟΣ 

-♦- 

Αριθ. ΔΥΙδ/ΓΠ οικ. 39564 (7) 

Τροποποίηση της ΔΥ1 δ/1577/2.10.2000 (Φ.Ε.Κ. 1240/ 
11.10.2000τ.Β') απόφασης, που αφορά "Συγκρότηση 
Συμβουλίου Κρίσης και Επιλογής Ιατρικού και Οδο¬ 
ντιατρικού Προσωπικού Νοσηλευτικών Ιδρυμάτων 
(Σ.Κ.Ε.Ι.Ο.Π.Ν.Ι.) για την ατομική κρίση, την ανανέωση 
της θητείας, τη μονιμοποίηση και την εξέλιξη των υπη- 
ρετούντωνγιατρώντου Ε.Σ.Υ. στο Πανεπιστημιακό Γε¬ 
νικό Νοσ/μείο Λάρισας. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη: 

1. Τις διατάξειςτου Ν.Δ. 2592/53 (Φ.Ε.Κ. 254/53τ.Α'). 


2. Τις διατάξεις του άρθρου 37 παρ. 6 και άρθρο 18 παρ. 
2 του Ν. 2519/97 (Φ.Ε.Κ. 165/21.8.97 τ.Α') "Ανάπτυξη και 
Εκσυγχρονισμός του Εθνικού Συστήματος Υγείας, οργά¬ 
νωση των υγειονομικών υπηρεσιών, ρυθμίσεις για το φάρ¬ 
μακο και άλλες διατάξεις". 

3. Το άρθρο 15 του Ν. 2889/2001 (Φ.Ε.Κ. 37/2.3.2001 
τ.Α') "Βελτίωση και εκσυγχρονισμός του Εθνικού Συστή¬ 
ματος Υγείας και άλλες διατάξεις". 

4. Την ΔΥ1 δ/1577/2.10.2000 (Φ.Ε.Κ. 1240/11.10.2000 
τ.Β') απόφαση του Υπουργού Υγείας και Πρόνοιας. 

5. Την παραίτηση του Αργυρόπουλο Κων/νου για λό¬ 
γους Υγείας. 

6. Το γεγονός ότι ο Αγορογιάννης Αθανάσιος απεβίωσε. 

7. Το γεγονός ότι ο Νταντάμης Χρήστος έχει συνταξιο- 
δοτηθεί. 

8. Το 28702/19.3.2002 έγγραφο του Κεντρικού Συμβου¬ 
λίου Υγείας, αποφασίζουμε: 

1. Τροποποιούμε την ανωτέρω (4) σχετική απόφασή 
μας και διορίζουμε στο ΣΚΕΙΟΠΝΙ για την ατομική κρίση, 
την ανανέωση της θητείας, τη μονιμοποίηση και την εξέ¬ 
λιξη των υπηρετούντων γιατρών του Ε.Σ.Υ. στο Πανεπι¬ 
στημιακό Γ ενικό Νοσ/μείο Λάρισας: 

α. Στην Ειδικότητα της Ακτινοδιαγνωστικής, τακτικό μέ¬ 
λος για την κρίση Δ/ντών και Επιμελητών τον Μπερούκα 
Κων/νο, Δ/ντή στο Αντικαρκινικό Νοσοκομείο Αθηνών "Ο 
ΑΓΙΟΣ ΣΑΒΒΑΣ", σε αντικατάσταση του Αργυρόπουλου 
Κων/νου, που παραιτήθηκε. 

β. Στην Ειδικότητα της Ακτινοθεραπευτικής Ογκολο¬ 
γίας, τακτικό μέλος για την κρίση Δ/ντών και Επιμελητών 
τον Μπερούκα Κων/νο, Δ/ντή στο Αντικαρκινικό Νοσοκο¬ 
μείο Αθηνών "Ο ΑΓΙΟΣ ΣΑΒΒΑΣ", σε αντικατάσταση του 
Αργυρόπουλου Κων/νου, που παραιτήθηκε. 

γ. Στην Ειδικότητα της Πλαστικής Χειρουργικής, ανα¬ 
πληρωματικό μέλος για την κρίση Δ/ντών και Επιμελητών 
τον Λαζαρίδη Χαράλαμπο, Δ/ντή στο Γενικό Νοσοκομείο 
Θεσσαλονίκης "Γ. Παπανικολάου", σε αντικατάσταση του 
Αγορογιάννη Αθανασίου, που απεβίωσε. 

δ. Στην Ειδικότητα της Παιδιατρικής, τακτικό μέλος για 
την κρίση Δ/ντών και Επιμελητών τον Κροκιδά Γεώργιο, 
Δ/ντή στο Γενικό Νοσοκομείο Παίδων Πατρών "ΚΑΡΑ- 
ΜΑΝΔΑΝΕΙΟ", σε αντικατάσταση του Νταντάμη Χρή¬ 
στου, που συνταξιοδοτήθηκε. 

2. Κατά τα λοιπά ισχύει η ανωτέρω τροποποιούμενη 
απόφαση. 

3. Ηθητεία των ανωτέρω διοριζομένων λήγει μαζί με τη 
θητεία των υπολοίπων μελώντου συμβουλίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Ο ΥΠΟΥΡΓΟΣ 

ΑΛΕΞ. ΠΑΠΑΔΟΠΟΥΛΟΣ 
-♦- 

Αριθ. ΥΙΟα/οικ. 39908 (8) 

Τροποποίηση της ΥΙΟα/οικ. 36870/10.4.2002 Υπουργικής 
Απόφασης. 

Ο ΥΠΟΥΡΓΟΣ ΥΓΕΙΑΣ ΚΑΙ ΠΡΟΝΟΙΑΣ 

Έχοντας υπόψη τις διατάξεις: 

Ι.α. Του άρθρου 11, παρ. 10του Ν. 2889/2001 (ΦΕΚ37/ 
2.3.2001). 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


β. Την με αριθμ. Υ10α/30035/2001 (ΦΕΚ 1018/2.8.2001) 
Υπουργική απόφαση. 

γ. Την με αριθμ. Υ1 Οα/οικ. 7812/2002 (ΦΕΚ 87/30.1.2002) 
Υπουργική απόφαση, αποφασίζουμε: 

1. Τροποποιούμε την με αριθμ. (Υ1 Οα/οικ. 36870/ 
10.4.2002) Υπουργική απόφαση ως εξής: 

α) Διαγράφεται από τον κατάλογο Εθνικών Κριτών, για 
την ειδικότητα Χειρουργικής στους Διευθυντές κλάδου 
γιατρών ΕΣΥ ο γιατρός Μίχας Αντώνιος, ΓΝ Κω. 

β) Διαγράφεται από τον κατάλογο των Εθνικών Κριτών, 
για την ειδικότητα της Νευροχειρουργικής στους Διευθυ¬ 
ντές κλάδου γιατρών ΕΣΥ ο γιατρός Μίχας Αντώνιος και 
αντικαθίσταται από τον γιατρό Λιούπη Αθανάσιο, ΓΝ Βό¬ 
λου. 

2. Η παρούσα απόφαση να δημοσιευθεί στην Εφημερί¬ 
δα της Κυβερνήσεως. 

Αθήνα, 17 Απριλίου 2002 

Ο ΥΠΟΥΡΓΟΣ 

ΑΛ. ΠΑΠΑΔΟΠΟΥΛΟΣ 
-♦- 

Αριθ. 3002/4/1 κδ (9) 

Σύσταση Ομάδας Διοίκησης Έργου για το συντονισμό 
της δράσης και την παροχή επιστημονικών κατευθύν¬ 
σεων προς τα τοπικά Συμβούλια Πρόληψης Εγκλημα¬ 
τικότητας (Σ.Π.Ε.). 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις του άρθρου 18 παρ. 18 Ν. 2503/97 "Δι¬ 
οίκηση, Οργάνωση, στελέχωση της περιφέρειας, ρύθμι¬ 
ση θεμάτων για την Τοπική αυτοδιοίκηση και άλλες δια¬ 
τάξεις (Α'-107). 

2. Τις διατάξεις του άρθρου 29Α Ν. 1558/85 "Κυβέρνη¬ 
ση και Κυβερνητικά Όργανα" (Α'-137) το οποίο προστέθη¬ 
κε με το άρθρο 27του Ν. 2081/1992 (Α'-154) καιαντικατα- 
στάθηκε με το άρθρο 1 του Ν. 2469/1997 (Α'-38). 

3. Την ανάγκη συντονισμού και παροχής επιστημονικών 
κατευθύνσεων και οδηγιών στα τοπικά Συμβούλια Πρό¬ 
ληψης Εγκληματικότητας (Σ.Π.Ε.) που ιδρύονται και λει¬ 
τουργούν στη χώρα από ειδικούς επιστήμονες. 

4. Την υπ’ αριθ. πρωτ. ΔΙΔΚ/Φ. 1/2122875/31.10.2001 
(ΦΕΚ 1480/Β/31.10.2001) κοινή απόφαση του Πρωθυ¬ 
πουργού και του Υπουργού Εσωτερικών Δημόσιας Διοί¬ 
κησης και Αποκέντρωσης "Ανάθεση αρμοδιοτήτων του 
Υπουργού Εσωτερικών Δημόσιας Διοίκησης και Αποκέ¬ 
ντρωσης στους Υφυπουργούς Εσωτερικών Δημόσιας Δι¬ 
οίκησης και Αποκέντρωσης". 

5. Το γεγονός ότι από τις διατάξεις της απόφασης αυ¬ 
τής προκαλείται δαπάνη σε βάρος του κρατικού προϋπο¬ 
λογισμού, το ύψος και η κάλυψη της οποίας θα προσδιο- 
ρισθεί με την έκδοση κοινής απόφασηςτων Υπουργών Οι¬ 
κονομικών και Δημόσιας Τάξης, αποφασίζουμε: 

Άρθρο 1 

Σύσταση Ομάδας Διοίκησης Έργου 

1. Συνιστάται Ομάδα Διοίκησης Έργου για το συντονι¬ 
σμό της δράσης και την παροχή Επιστημονικών Κατευ¬ 
θύνσεων προς τα τοπικά Συμβούλια Πρόληψης Εγκλημα¬ 
τικότητας (Σ.Π.Ε) και ειδικότερα: 


α. Τη θεωρητική επεξεργασία της λειτουργίαςτωντοπι- 
κών ΣΠΕ και την ένταξή τους στη γενικότερη συμμετοχι¬ 
κή αντεγκληματική πολιτική (σε συνεργασία με τους άλ¬ 
λους θεσμούς αντεγκληματικής πολιτικής). 

β. Τη διαμόρφωση αποκεντρωμένων δομών πρόληψης 
της μικρομεσαίας εγκληματικότητας μέσω των ΣΠΕ για 
την ενδυνάμωση του αισθήματος ασφάλειας των πολι¬ 
τών. 

γ. Την συνεργασία των Σ.Π.Ε. με το Ευρωπαϊκό δίκτυο 
Πρόληψηςτου Εγκλήματος, με αντίστοιχα Ευρωπαϊκά δί¬ 
κτυα στο πλαίσιο των προγραμμάτων για ασφαλείς πό¬ 
λεις καθώς και με άλλους ειδικούς φορείς όπως ΟΚΑΝΑ, 
ΚΕΘΕΑ, ΚΕΣΦ κλπ. 

δ. Την ευαισθητοποίηση και κινητοποίηση των δημοτι¬ 
κών αρχών και την ενθάρρυνση των τοπικών πρωτοβου¬ 
λιών. 

ε. Την τεχνοκρατική και επικοινωνιακή στήριξη του θε¬ 
σμού των τοπικών ΣΠΕ. 
στ. Την επιμόρφωση των εμψυχωτών. 
ζ. Την αξιολόγηση των δράσεων και την υποβολή πρό¬ 
τασης χρηματοδότησης στο πλαίσιο των "Συμβάσεων 
ασφαλείας". 

2. Η Ομάδα Διοίκησης Έργου συγκροτείται από τους: 
α. Γιάννη Πανούση, Καθηγητή Εγκληματολογίας Τμ. 

Επικοινωνίας και ΜΜΕ Πανεπ/μίου Αθηνών. 

β. Θεόδωρο Παπαθεοδώρου, επίκουρο Καθηγητή Ιονί- 
ου Παν/μίου. 

γ. Χριστίνα Ζαραφωνίτου, Επίκουρη Καθηγήτρια Πα- 
ντείου Παν/μίου. 

δ. Χαρ. Ανθόπουλο, Διδάκτορα Συνταγματικού Δικαίου, 
ε. Δημ. Σπυράκο, Διδάκτορα Ποινικού Δικαίου, 
στ. Δημ. Βεζυράκη, Πρόεδρο Συνδέσμου Κοινωνικών 
Λειτουργών Ελλάδας. 

ζ. Άννα Μαρκάκη, Δ/ντρια Οργάνωσης και Λειτουργίας 
ΟΤΑ. 

η. Αστυνομικό Διευθυντή Σκότη Στέφανο, Διευθυντή Δι¬ 
εύθυνσης Δημόσιας Ασφάλειας/Αρχηγείου Ελληνικής 
Αστυνομίας και 

θ. Αστυνόμο Α' Καψωμενάκη Στέφανο της Διεύθυνσης 
Δημόσιας Ασφάλειας/Αρχηγείου Ελληνικής Αστυνομίας. 

3. Καθήκοντα Προέδρου του Συλλογικού Οργάνου ανα¬ 
τίθενται στον Γιάννη Πανούση, ο οποίος σε περίπτωση 
απουσίας ή κωλύματος αναπληρώνεται από τον Παπαθε¬ 
οδώρου Θεόδωρο. 

Γραμματέας ορίζεται η Αστυνόμος Α' Ματσακά Ιωάννα 
της Διεύθυνσης Δημόσιας Ασφάλειας/Αρχηγείου Ελληνι¬ 
κής Αστυνομίας, η οποία σε περίπτωση κωλύματος ανα¬ 
πληρώνεται από τον Αστυνόμο Α' Μαλεβίτη Δημήτριο της 
ίδιας Υπηρεσίας. 

4. Η ως άνω ομάδα οφείλει να ολοκληρώσει το έργο της 
εντός προθεσμίας δύο (2) ετών και να συνεδριάζει μία (1) 
φορά κάθε εβδομάδα με ανώτατο όριο ετήσιων συνε¬ 
δριάσεων τις πενήντα (50). 

5. Η αμοιβή ή αποζημίωση των μελών της Ομάδας Διοί¬ 
κησης Έργου θα καθορισθεί με κοινή απόφαση των 
Υπουργών Οικονομικών και Δημόσιας Τάξης, κατά τα ει¬ 
δικότερα οριζόμενα στο τελευταίο εδάφιο της παρ. 18 
του άρθρου 18 Ν. 2503/97. 

Άρθρο 2 

Οι εργασίες της ομάδας αρχίζουν από 11 Μαρτίου του 
2002 . 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαρτίου 2002 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΣΩΤΕΡΙΚΩΝ, ΔΗΜΟΣΙΑΣ 

ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ ΔΗΜΟΣΙΑΣ ΤΑΞΗΣ 

ΛΑΜΠΡΟΣ ΠΑΠΑΔΗΜΑΣ ΜΙΧΑΛΗΣ ΧΡΥΣΟΧΟΪΔΗΣ 
-♦- 

Αριθ. 17285 Φ. 101.3 (10) 

Έναρξη λειτουργίας 6ης Ειδικής Μονάδας Αντιμετώπισης 
Καταστροφών (Ε.Μ.Α. Κ.). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του Π.Δ. 210/92 (ΦΕΚ99τ.Α') "Κανονι¬ 
σμός Εσωτερικής Υπηρεσίας Πυροσβεστικού Σώμα¬ 
τος". 

β. Τις διατάξεις του Π.Δ. 266/2000 (Α' 217) "Ίδρυση έξι 
(6) Ειδικών Μονάδων Αντιμετώπισης Καταστροφών στο 
Πυροσβεστικό Σώμα και άλλες διατάξεις". 

γ. Τηνυπ’ αριθ. 17Φ. 101.3/27.3.2002, αναφορά της 6ης 
Ε.Μ.Α.Κ. 

δ. Τηνυπ’ αριθ. 12022Φ. 109.1/16.3.99 (Φ.Ε.Κ. 258τ. Β') 
Απόφαση Υπουργού Δημόσιας Τάξης: "Μεταβίβαση του 
δικαιώματος να υπογράφουν Με εντολή Υπουργού, στο 
Γενικό Γραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος". 

ε. Το γεγονός ότι από τις διατάξεις της παρούσης δεν 
προκύπτει επί πλέον δαπάνη σε βάροςτου Κρατικού Προ¬ 
ϋπολογισμού, αποφασίζουμε: 

Ορίζουμε ημερομηνία έναρξης λειτουργίας της 6ης Ει¬ 
δικής Μονάδας Αντιμετώπισης Καταστροφών την 
16η.3.2002, ημερομηνία κατά την οποία άρχισε να λει¬ 
τουργεί η ανωτέρω Ειδική Μονάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Με εντολή Υπουργού 
Ο Αρχηγός Π.Σ. 

ΠΑΝΑΓΙΩΤΗΣ ΦΟΥΡΛΑΣ 


Αριθ. 17276 Φ. 101.3 (11) 

Έναρξη λειτουργίας 7ης Ειδικής Μονάδας Αντιμετώπισης 
Καταστροφών (Ε.Μ.Α. Κ.). 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

Έχοντας υπόψη: 

α. Τις διατάξεις του Π.Δ. 210/92 (ΦΕΚ 99 τ.Α’) "Κανονι¬ 
σμός Εσωτερικής Υπηρεσίας Πυροσβεστικού Σώματος". 

β. Τις διατάξεις του Π.Δ. 266/2000 (Α' 217) "Ίδρυση έξι 
(6) Ειδικών Μονάδων Αντιμετώπισης Καταστροφών στο 
Πυροσβεστικό Σώμα και άλλες διατάξεις". 

γ. Την υπ’ αριθ. 864 Φ. 101.3/27.3.2002, αναφορά της 
Περιφ/κήςΔ/σης Π.Υ.Στερεάς Ελλάδας. 

δ. Την υπ’ αριθ. 12022 Φ. 109.1/16.3.99 (Φ.Ε.Κ. 258τ.Β') 
Απόφαση Υπουργού Δημόσιας Τάξης: "Μεταβίβαση του 
δικαιώματος να υπογράφουν Με εντολή Υπουργού, στο 
Γ ενικό Γ ραμματέα του Υ.Δ.Τ. και σε υπηρεσιακά όργανα 
του Πυροσβεστικού Σώματος". 

ε. Το γεγονός ότι από τις διατάξεις της παρούσης δεν 
προκύπτει επί πλέον δαπάνη σε βάρος του Κρατικού 
Προϋπολογισμού, αποφασίζουμε: 

Ορίζουμε ημερομηνία έναρξης λειτουργίας της 7ης 
Ειδικής Μονάδας Αντιμετώπισης Καταστροφών την 
16η.3.2002, ημερομηνία κατά την οποία άρχισε να λει¬ 
τουργεί η ανωτέρω Ειδική Μονάδα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 16 Απριλίου 2002 

Με εντολή Υπουργού 
Ο Αρχηγός Π.Σ. 

ΠΑΝΑΓΙΩΤΗΣ ΦΟΥΡΛΑΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 12 ) 

Η Φ.37732/25910/01/5.3.2002 Υπουργική απόφαση που 
δημοσιεύτηκε στο ΦΕΚ 386/29.3.2002/τ.Β' διορθώνεται 
ως προς την ημεροχρονολογία υποβολής της αίτησης πο- 
λιτογράφησηςτου ΑΤΑΛΛΑΤΟΝΙ του ΑΤΑΛΛΑ από το λαν¬ 
θασμένο «22.9.1999», στο ορθό «21.10.1999» και του 
ΑΤΑΛΛΑ ΙΜΠΡΑΧΗΜ του ΑΝΑΣΤΑΣ από το λανθασμένο 
«11.11.1999», στο ορθό «4.11.1999». 

(Από το Υπουργείο Εσωτερικών, 

Δημόσιας Διοίκησης και Αποκέντρωσης) 

ΚΟΜΟΤΗΝΗ - Δημοκρατίας 1 Τ.Κ. 691 00 

(0310)423 956 

010 4135 228 
(0610) 638 109 -110 
(06510) 87215 
(05310) 22 858 

ΛΑΡΙΣΑ - Διοικητήριο Τ.Κ. 411 10 

ΚΕΡΚΥΡΑ - Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

Τ.Κ. 811 00 Μυτιλήνη 

(0410)597449 
(06610) 89 127/89 120 
(0810) 396 223 

(02510) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 ουτο. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 θιιιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - ιόπι για δημοσιεύματα μετά το 1994 καθορίζεται σε 30 βυτο ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 θυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το Ιηίβιτιβΐ 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θυιΌ 

ΘΙΙΓΟ 

θϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' και Δ 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 ουτο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓΠθΙ, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































